Forsvarets Hovedværksted Aalborg reparerer blandt andet F16-fly og der er i øjeblikket fem lærlinge, der gerne vil være flymekanikere. De synes så godt om lærepladsen, at de har nomineret den til årets læreplads. Konkurrencen har været hård, de værkstedet har været oppe imod tunge drenge i branchen som SAS og Mærsk Air, men dommerkomiteen fra Teknisk Erhvervsskole Center, der står bag prisen, udnævnte altså Forsvarets flyværksted i Aalborg. Prisen gives på baggrund af, hvad værkstederne gør for, at eleverne trives socialt, og hvor dygtige de er til give lærlingene faglig viden og udfordringer.
Lærlingene har selv nomineret værkstedet i Aalborg til den bedste arbejdsplads.